31. schôdza NR SR - 10.deň - A. dopoludnia
Dátum: 2018-05-25
Poslanec: Mazurek, Milan (ĽS Naše Slovensko)
Druh vystúpenia: Vystúpenie v rozprave

167. Vážená pani predsedajúca, vážené kolegyne, kolegovia, máme tu opäť raz historickú chvíľu, pretože poslanci strán, ktoré v tomto pléne aktívne presadzujú myšlienky euroatlantickej jednoty, globalizmu, nadvlády Spojených štátov amerických, Severoatlantickej aliancie a tak ďalej a tak ďalej, v každom okamihu, v každej chvíli sa zastávajú vyvoleného štátu Izrael, by dnes mali tlieskať, mali by skákať radosťou, mali by byť šťastní. Pretože Ľudová strana Naše Slovensko sa rozhodla inšpirovať Spojenými štátmi americkými a štátom Izrael a pokúsiť sa do slovenského právneho systému aplikovať zákony, ktoré práve v týchto štátoch fungujú už dlhé desaťročia a ukázali sa ako celkom dobrý preventívny nástroj na ochranu národno-štátnych a bezpečnostných záujmov týchto krajín. Mnohí tak učinili, ako napríklad Spojené štáty americké v časoch studenej vojny, kedy sa chceli chrániť pred vplyvom Sovietskeho zväzu. Následne teraz hovoria, že tento zákon, v Amerike nazývaný FARA, je dobrý proti ruským mimovládnym organizáciám. V Rusku zase takýto zákon zaviedli, aby sa bránili vplyvu amerických mimovládnych organizácií. Jednoducho v jednom aj v druhom protipóle týchto globálnych politických zápasov vidíme práve takýto návrh zákona ako efektívny nástroj, keďže sa chceme učiť od tých mocnejších, lepších, inteligentnejších, tých, ktorí presadzujú tie záujmy a hodnoty, a vychádza im to, ako efektívny nástroj ako zabezpečiť ochranu svojho národa, svojho štátu alebo ako zmierniť ten dopad rôznej cudzej propagandy, ktorá sa snaží meniť politické prostredie v konkrétnych štátoch. V tejto rozprave sa chcem venovať hlavne dôvodom, prečo je potrebné takýto návrh zákona zaviesť aj na Slovensku a chcem občanom Slovenskej republiky, pretože nerobím si ilúzie, že by som presvedčil či už poslancov SMER-u alebo poslancov Slovenskej arabskej strany alebo poslancov Obyčajných ľudí a nezávislých osobností, keďže množstvo z ich členov práve pochádza alebo ešte aktívne pôsobí v takýchto mimovládnych organizáciách, ale chcem občanom Slovenskej republiky vysvetliť, ako to vlastne je s tými mimovládnymi organizáciami a aká obrovská, obludná konšpirácia sa deje na pozadí svetového diania. Môže sa pán Poliačik smiať, ale budem tu hovoriť fakty, ktoré si môže overiť a následne môže vystúpiť a vyvrátiť mi ich. Každopádne teda, keď vystupujú poslanci SaS alebo poslanci OĽANO v televíznych debatách alebo aj v tomto pléne, hovoria častokrát, že smeráci, Fico alebo ktokoľvek iný používa slovo George Soros, používa meno tohto človeka ako nejakú propagandu, pritom je to obyčajná konšpiračná teória, že čo to, Soros, nejakí konšpirátori?! A tak ďalej a tak ďalej. Súhlasím v jednom, je to konšpirácia, je to konšpirácia v pozadí svetového diania, v ktorej hrá svoju úlohu práve tento pán George Soros. Kto je to teda George Soros? Ako povedal Igor Matovič na tlačovej konferencii, keď sa snažil ho brániť alebo snažil sa argumentovať, že použiť takýto argument je nejaký nezmysel. Tak je to pán, ktorý má, ja už neviem, americko-maďarsko-židovský pôvod a tým pádom je údajne akákoľvek jeho kritika kritikou Američanov, kritikou Maďarov, kritikou Židov, je to antisemitizmus a tak ďalej a tak ďalej. Pán Soros je veľký miliardár, ktorý má takú svoju veľkú materskú organizáciu nazvanú Nadácia otvorenej spoločnosti, ktorá financuje nespočetne, nespočetne veľké množstvá rôznych organizácií všade možne po celom svete. Ak sa pozrieme do dejín, tak pán Soros sa preslávil hlavne tou známou fotkou, kde okrem niekoľkých žien môžme vidieť lorda Rothschilda a pána Rockefellera v spojení s pánom Sorosom ako veľmi dobrých priateľov, spolupracovníkov, biznis-partnerov. A keď chceme vedieť, kto je to rodina Rothschildovcov, čo sú zač, nemusíme chodiť niekam ďaleko. V tejto budove má sochu otec nášho národa, bustu, Andrej Hlinka, ktorý sa o Rothschildovcoch v roku 1900 v svojich Ľudových novinách vyjadril nasledovne, prečítam doslovný citát, aby ste vedeli, Rothschildovci, to sú tí priatelia pána Sorosa: "Len jedno vám poviem. Kráľom židovstva je rozhodne rothschildovská família. Jeden v Londýne, druhý v Paríži, tretí vo Viedni a štvrtý vo Frankfurte býva. Tridsať miliárd, ani vypovedať, tridsať tisíc miliónov zlatých majú majetku. Všetky pozemky v Rakúsku sa cenia na štyritisíc päťsto miliónov. Nasledovne Rothschildovci by mohli šesť takých krajín kúpiť, ako je Rakúsko." Toľko citát od Andreja Hlinku, ako, opakujem, otca slovenského národa, ktorého snáď nikto v tomto pléne nemá odvahu spochybňovať a ktorý má v tejto budove bustu a ku ktorému musí každý roduverný, hrdý slovenský vlastenec cítiť obrovskú úctu, obrovský údiv k jeho celoživotnému dielu. No ale poďme teraz na detaily práce pána Georga Sorosa, pretože 15. augusta 2016 sa udiala jedna veľmi, veľmi šťastná náhoda, kedy na portáli DC Leaks v Spojených štátoch amerických skupina hackerov zverejnila viac ako 2500 ukradnutých emailov z prostredia Nadácie otvorenej spoločnosti, kde táto nadácia komunikovala s množstvom organizácií, politikov kdekoľvek, všade možne po svete a na verejnosť sa tak dostala ucelená predstava o tom, ako vlastne táto Nadácia otvorenej spoločnosti funguje, aké hodnoty presadzuje, koho podporuje, koho financuje a prečo tak robí. A keď som sa rozhodol vystúpiť v tomto, v tejto rozprave, tak som sa rozhodol naštudovať si nesmierne množstvo článkov týkajúcich sa práve tejto problematiky, týkajúcich sa týchto uniknutých mailov, prevažne článkov zo Spojených štátov amerických, ktoré sa venovali analýze tých jednotlivých dokumentov, tých mailov, ktoré už sú dnes, bohužiaľ, nedostupné, ale ešte ich nájdeme v archívnych stránkach na internete, pretože stránku DC Leaks aj všetky ostatné, ktoré to prevzali, z nejakých dôvodov zablokovali ako nejakú podvratnú činnosť. No a keď začneme postupne prechádzať tými jednotlivými činnosťami pána Georgeho Sorosa a jeho Nadácie otvorenej spoločnosti, dôjdeme naozaj k šokujúcim záverom, pretože si uvedomíme ako obrovská, obludná konšpirácia sa deje na pozadí svetového diania a ako priamo táto obludná konšpirácia zasahuje aj Slovensku republiku. A práve v tej chvíli pochopíme, prečo je okamžite nutné zaviesť zákon, ktorý sa v tomto pléne snažíme presadiť a ktorý je naozaj nevyhnutným nástrojom ako chrániť slovenský národ pred zhubným vplyvom týchto mimovládnych organizácií. V jednom z týchto mailov pán Goerge Soros napríklad radil Hillary Clintonovej, keď ešte pracovala ako ministerka zahraničných vecí Spojených štátov amerických, aby pri nejakom probléme v Albánsku použila na vyjednávanie – hádajte koho? – ministra zahraničných vecí Slovenskej republiky pána Lajčáka zo SMER-u – sociálnej demokracie. Napočudovanie pani Hillary Clintonová vybrala práve tohto človeka ako mediátora pri týchto procesoch. Následne, zrejme čírou náhodou sa stal George Soros najväčším súkromným prispievateľom na volebnú kampaň Hillary Clintonovej, keď jej organizáciám prispel viac než 30 miliónov dolárov v snahe o to, aby sa stala prezidentkou v Spojených štátoch amerických. Stopercentne nezištne, len tak, vôbec o nič mu nešlo, nemal žiadne skryté záujmy. Pán Poliačik nám to iste vysvetlí. No a keď sa pozrieme na ďalšie e-maily, z ktorých vyplýva množstvo informácií o tom, aké vlastne George Soros organizácie po Európe zriaďuje, aké organizácie financuje a aké hodnoty, zámery presadzujú v Európe, tak ja tu prečítam len zlomok z toho celého zoznamu. Také tie, ktoré majú zvučné názvy alebo ktorých činnosť je taká zvučná pre obyvateľov Slovenskej republiky, aby si uvedomili, aké plány tento charizmatický starý deduško zo Spojených štátov amerických s vami, občania Slovenskej republiky, má. Napríklad George Soros financuje tzv. Hungarian LGBT Aliance, teda maďarskú LGBT alianciu. Mnohí ľudia ešte stále na Slovensku nevedia, čo to je LGBTi, čo je tá skratka. Ja neviem, ja tomu rozumiem tak, že lesby, gayovia, bisexuáli, transsexuáli a všelijakí iní úchyláci. Potom tu máme ILGA-Europe. To je celoeurópsky pôsobiaca organizácia presadzujúca homoagendu. (Reakcia z pléna.) Pán Klus, je to môj názor, mám imunitu poslanca, hovorím si, čo chcete, vystúpte do rozpravy, potom môžete kritizovať. Teraz pekne tichučko. Ďalej... (Reakcie z pléna, prerušenie vystúpenia predsedajúcim.) Hrnčiar, Andrej, podpredseda NR SR Páni poslanci, poprosím vás, kto nechce počúvať, tak môže opustiť rokovaciu sálu. Poprosím vás, kľud. Mazurek, Milan, poslanec NR SR Budem pokračovať, toto ma baví. Ďalej pán George Soros podporuje tzv. Media Diversity Institute. Keď si pozrieme na činnosť tejto mimovládnej organizácie, tak ako jej hlavný cieľ je podpora imigrácie Afričanov a Islamistov do Európy. Migration Policy Groupe, rovnaké ciele, podpora imigrácie do Európy. Migrants Rights Network, to znamená, sieť pre práva migrantov v Európe. European Network Against Racism, to znamená Európska sieť boja proti rasizmu. To znamená boj proti hrdosti bielych európskych národov na to, kým vlastne sú, samozrejme, je nepovolená vec. Alebo napríklad European Women's Lobby, to znamená, táto organizácia podporuje ženy z etnických menšín. Ako som spomínal, je to len malý, malý zlomok toho, aké organizácie Nadácia otvorenej spoločnosti Georga Sorosa aktívne svojimi financiami podporuje. Čo je ale veľmi zaujímavé a čo sa dotýka aj Slovenskej republiky a práve strany SMER – sociálna demokracia, je Sorosov zoznam, ja by som to nazval, užitočných idiotov, on to nazval dôveryhodných spojencov v Európskom parlamente. To znamená, zoznam poslancov, s ktorými Sorosove neziskovky môžu rátať, ktorí sú tí dôveryhodní spojenci a ktorí presadzujú tie jeho hodnoty, názory a všetko ostatné, tak v tomto zozname nájdeme 224 poslancov, ktorí podľa Georga Sorosa presadzujú hodnoty LGBTI, ktoré som spomínal, hodnoty imigrácie, hodnoty boja proti rasizmu, teda boja proti hrdosti bielych európskych národov, nič iné to nie je, a presadzujú nenávisť k Ruskej federácii. A teraz perlička pre pánov zo SMER-u. George Soros uvádza troch europoslancov, ktorí sú dôveryhodnými osobami zo Slovenskej republiky. Viete, ktorí to sú? Pani poslankyňa Beňová, ktorá má poznámku ako mimoriadne spoľahlivá, pán poslanec Boris Zala a pani poslankyňa Monika Smolková. Viete, čo týchto poslancov spája? Strana SMER –sociálna demokracia, ktorej predseda tak vehementne bojuje proti Georgovi Sorosovi. Naozaj veľký úspech. Ďalší z e-mailov tejto Nadácie otvorenej spoločnosti napríklad odhalil množstvo dokumentov, v ktorých sa doslova kalkulovalo, normálne tam boli rozpočítané náklady ohľadom importu imigrantov zo Somálska do Európy. To boli také plány. Oni normálne rátali, koľko ich to vyjde doviesť ich sem a tak ďalej a tak ďalej. Zároveň v týchto dokumentoch okrem tejto kalkulácie boli aj vykalkulované náklady na mediálnu propagandu potrebnú na to, aby presvedčili európske národy, aby si mysleli, že je to správne, že týchto somálskych imigrantov do Európy môžu priviesť. To sú fakty. To sú dokumenty z uniknutých emailov Nadácie otvorenej spoločnosti Georga Sorosa. Ďalší dokument z emailov opäť odhaľuje plány na podporu importu imigrantov zo severnej Afriky. Ďalšia dôležitá perlička z činnosti Georga Sorosa v Európe je napríklad, že George Soros vyčlenil 500-tisíc dolárov v rámci svojej Nadácie otvorenej spoločnosti na tzv. podporu investigatívnej žurnalistiky, ktorá si dala za cieľ jednu jedinú vec, a to je hľadať pozadie ruského financovania tzv. alternatívnych médií a politických subjektov, ktoré bojujú proti Európskej únií. Na toto vyčlenil George Soros v Európe 500-tisíc dolárov. Sám sa tým chváli v e-mailoch Nadácie otvorenej spoločnosti. To znamená, žiadna konšpiračná teória, fakty, ktoré priznáva osobne táto organizácia. V ďalšom e-maili, ktorý je naozaj zaujímavý a ktorý sa týka eurovolieb v roku 2014, Nadácia otvorenej spoločnosti priznáva, že minula 6 mil. eur na to, aby vyvíjala mediálnu propagandu v štátoch západnej Európy, kde hrozilo, že sa do Európskeho parlamentu dostanú väčšie množstvá tzv. euroskeptikov, eurorealistov alebo ako ich teraz volajú. To znamená, ľudí, ktorí odmietajú proimigračnú politiku Bruselu, ktorí odmietajú centralistickú politiku Bruselu a ktorí bojujú za národné a štátne záujmy vo svojich krajinách. Šesť miliónov eur minul George Soros prostredníctvom svojej Nadácie otvorenej spoločnosti na to, aby bojoval proti nástupu protieurópskych, nie proti európskych, ale proti Európskej únii zameraných politických strán do Európskeho parlamentu. To znamená takýmto konkrétnym spôsobom napríklad sa snaží ovplyvňovať celkové politické usporiadanie v štátoch Európskej únie. Čo ale sa týka aj Slovenska v rámci týchto Sorosových mediálnych projektov... Pán predsedajúci, naozaj ma to vyrušuje, keď sa tak blízko pri mne rozprávajú. Hrnčiar, Andrej, podpredseda NR SR Pán poslanec Krajniak, nevyrušujte svojich kolegov! Mazurek, Milan, poslanec NR SR Nie, vážne, keď sa chcete baviť, kľudne do bufetu a tak, ale naozaj ma to vyrušuje, neviem sa potom ani sústrediť. Môžem vás poprosiť, aby ste šli? Som odolnejší, ale nie až tak na ľudskú hlúposť. Ďalej George Soros vo svojich e-mailoch otvorene priznáva, že vyčlenil značnú sumu finančných prostriedkov, tam v tom e-maili to nie je, bohužiaľ, uvedené presne, na projekt, ktorý sa týkal priamo Slovenskej republiky. Projekt si dal za cieľ identifikovať, vystaviť a zosmiešniť tzv. nenávistné prejavy na internete. Viete, na Facebooku tie stránky všelijaké existujú, ktoré robia tie fotomontáže a robia si srandu. George Soros náhodne v roku 2014 vydal takéto vyhlásenie v rámci svojho e-mailu, že vytvára takýto projekt, ktorý štedro financuje. Náhodou sa potom tieto stránky objavili ako huby po daždi. Náhoda? Možno nie, to nechám na zváženie každého iného. Ale čo je zaujímavé a čo naozaj možno šokuje mnohých, napríklad pána Jurzycu, ktorý aktívne spolupracuje, tak pán George Soros vo svojich e-mailoch uvádza kontaktnú osobu na Slovensku ako Ondreja Starinského. Možno všetkých šokujem, ale pán Ondrej Starinský je členom redakčnej rady Denníka N. Kto by to bol povedal? Tak nezávislý, tak fajn denník a s takýmto človekom je spojovaný?! No jednoducho strašné, to som si jednoducho nemyslel. Keď som sa pozrel na článok českého serveru Blesk, tak redaktori tohto portálu si dali dosť veľký, veľkú prácu na tom, aby analyzovali tieto jednotlivé e-maily Sorosovej Nadácie otvorenej spoločnosti a dospeli na základe toho článku k nejakým konkrétnym záverom a zhodnotili, čo vlastne George Soros presadzuje, aké sú ciele týchto hnutí a odpísali to v nejakých odrážkach. Teda podpora LGBTI hnutí, podpora genderovej ideológie a feminizmu v Európe, pretláčanie tzv. sexuálnych a reprodukčných práv žien. Kto by si za tým predstavoval niečo pekné, tak ide o podporu promiskuity žien a tú propotratovú politiku. To znamená, podporu vraždenia nenarodených detí. Naozaj krásne hodnoty presadzuje tento človek. Rovnako pán George Soros prostredníctvom svojich mimovládnych organizácií v Európe presadzuje vzdelávacie projekty, programy pre deti s cieľom výuky k hodnotám rovnoprávnosti, rozmanitosti a inklúzie v rámci tzv. programu Early Childhood Program. Rovnako sa Soros aktívne zasadzoval v prevrate na Ukrajine, o čom budem hovoriť ďalej, a kde v týchto e-mailoch rovnako prezrádza detaily toho, ako veľmi sa snažil ovplyvniť poprevratovú politiku na Ukrajine, po tom tzv. Majdane. Ďalej vieme, že Soros financuje projekty zamerané na propagáciu pozitívneho vnímania Európskej únie medzi mladými ľuďmi. To znamená, toľko z článku portálu Blesk, ktorý zhodnotil tých 2500 e-mailov uniknutých z Nadácie otvorenej spoločnosti. Keď prídeme konkrétne k tej Ukrajine, tak po tom, čo tam bol ten prevrat, ten Majdan, do ktorého Spojené štáty americké prostredníctvom pani Victorie Nulandovej priznali, že naliali obrovské množstvá peňazí, to sú miliardy dolárov pre budovanie demokracie. Samozrejme, budovanie demokracie skončilo občianskou vojnou a desiatkami tisíc mŕtvych, ale to už sme si pri Spojených štátoch amerických a Sorosovi a podobných kreatúrach zvykli. No pán Soros napríklad, to sa, v e-mailoch sme sa dočítali, loboval u vlády Spojených štátoch amerických, aby ako prezidentka Ukrajiny bola zvolená Julia Tymošenková, pretože je to údajne spoľahlivá žena, že je to jednoducho ich človek a môžu sa na ňu spoľahnúť. A rovnako sa Soros v týchto e-mailoch chváli, že sa podieľal na vypracovaní ekonomického plánu pre liberalizáciu ukrajinskej politiky. Som si istý, že keď sa Soros na tom podieľal, že Ukrajinu čakajú svetlé zajtrajšky, to proste nemôže nikto spochybniť. Ďalej sa Soros vo svojich e-mailoch chváli napríklad tým, že jeho mimovládne organizácie fungovali ako poradné orgány pre Európsku komisiu a rôzne iné európske orgány pri tvorbe nových imigračných pravidiel na dovoz imigrantov do Európy. To sú jednoducho fakty. To znamená, otvorene, priamo lobujú aj na tých najvyšších miestach, ktoré s nimi aktívne rokujú, aby Európa prijala čo najviac cudzích imigrantov, aby to tu zaplavili, rozložili všetky štáty, zničili vieru, identitu, hodnoty, jednoducho spravili z nás šedú jednoliatu masu bez akejkoľvek identity, s ktorou sa potom jednoducho manipuluje, a všetky hodnoty uzavreli do malého kruhu peňazí, materializmu a honbou za neustálym leskom nejakých materiálnych vecí. To sú jednoducho Sorosove plány. Potom napríklad z e-mailov sme zistili, že Nadácia otvorenej spoločnosti priznáva, že má veľmi blízke vzťahy s reprezentantom spojených, Organizácie spojených národov pre imigráciu a bývalého zamestnanca veľmi známej banky Golden Zacks Petra Sutherlanda, ktorý je práve známy tým, že opakovane apeluje na vedenie Európskej únie, aby aktívne podvracala homogenitu európskych štátov. To znamená, že tohto človeka považujú za blízkeho spojenca, spolupracovníka, s ktorým môžu rátať, prostredníctvo ktorého môžu tlačiť tú svoju proimigranskú, protieurópsku, protikresťanskú agendu. Dokonca, a toto je veľmi nebezpečná vec, sa Soros priznáva v týchto e-mailoch, že ovplyvňoval aj Vatikán a samotného pápeža, pápeža Františka, pretože v roku 2016, keď pápež František navštívil Spojené štáty americké, zhodou okolností George Soros venoval niekoľkým biskupstvám v Spojených štátoch amerických 650-tisíc dolárov a žiadal od nich, aby prostredníctvom pápeža Františka podporovali kandidatúru Hillary Clintonovej proti Donaldovi Trumpovi. V nasledujúcich e-mailoch George Soros túto snahu, tento príspevok hodnotí ako veľký úspech a chváli si spoluprácu s Vatikánom a teší sa na ďalšiu budúcu spoluprácu a to, ako pekne im to vyšlo. Všetko priamo z Nadácie otvorenej spoločnosti, všetky tieto informácie. Keď si uvedomíte, aká obludná, obrovská konšpirácia v pozadí celého sveta sa tu rozohrá, ale aj ten George Soros je tam len ten panáčik, ktorý slúži tým cieľom, tak pochopíte, že takýto zákon je jednoducho nutnosťou. No a aby sme sa, aby som nehovoril len z nejakých tretích zdrojov, aby sme poznali priame úmysly Georgeho Sorosa, ako rozmýšľa tento človek, tak budem citovať niekoľko jeho vlastných výrokov, ktoré sa nazhromaždili na základe jeho rozhovorov, z jeho kníh, z jeho článkov, z nejakých televíznych show a podobne, kde povedal rôzne výroky. Napríklad, citát Georgeho Sorosa: "Vždy som sa na seba díval ako na Boha, pravdupovediac, od detstva som v sebe nosil mesiášske fantázie, o ktorých som cítil, že ich musím kontrolovať, ináč ma môžu dostať do problémov." Ďalší citát: "Je to druh choroby, keď sa považujete za Boha, za tvorcu všetkého, ale cítim sa spokojne, pretože som to začal uskutočňovať." George Soros. Ešte niečo: "Som niečo na spôsob deus ex machina, som niečo výnimočné, som veľmi spokojný so svojím obrazom na verejnosti, pretože som si ho vytvoril sám. Reprezentuje to, ako chcem, aby ma ľudia vnímali, nie aký som. Viete, v skutočnosti nie som nezištný filantrop, som veľmi egocentrický." Alebo ešte nejaký citát: "Neakceptujem zákony zavedené inými. V obdobiach, kedy sa menia režimy, normálne zákony neplatia." Toľko asi do mentálneho sveta na výlete Georga Sorosa, aby sme pochopili, aj pán Klus hore na balkóniku, pekne si to fotí, pochopil, ako to vlastne funguje. Môže mi kontrovať, však ja som rád otvorený k diskusii, aby mi vysvetlil, že som si to vymyslel, že je to proste, všetky tie maily, všetky sú falošné a to všetky náhody, čo sa tu udiali, to sú len náhody. Ale keď sa vrátime naspäť k tým jednotlivým emailom, tak musíme pochopiť jednu dôležitú vec. Keď si zapnete večerné spravodajstvo, čítate internetové spravodajstvo, čítate tie tlačené denníky, týždenníky, mesačníky atď., pri akejkoľvek celospoločenskej, geopolitickej, politickej, sociálnej téme sa vždy opakovane vyjadruje určitá skupina ľudí, ktorí sú prezentovaní ako analytici, intelektuáli, ľudia, ktorí rozumejú týmto veciam, pracujúci v rôznych inštitútoch. A ja vám poviem napríklad len niekoľko takých inštitútov, ktoré dostávajú neustále priestor vo všetkých médiách. Tým pádom zase tie média ukazujú svoju nezaujatosť. A to je napríklad Nadácia Pontis, Inštitút ľudských práv, INECO, Iniciatíva Inakosť, Aliancia fair play, Inštitút pre verejné otázky, Transparency international, Nadácia F. H. Hayeka, Inštitút zamestnanosti, Amnesty international Slovakia. Viete, čo majú všetky tieto organizácie spoločné? Financuje ich Nadácia otvorenej spoločnosti Georga Sorosa, ktorý má kontaktnú osobu v Denníku N, ktorý im neustále dáva priestor. Zase náhoda. Ďalšia taká dobrá informácia. Možno si spomínate na tie rasové nepokoje v Spojených štátoch amerických, keď vznikalo takéto hnutie Black lace matter ako reakcia na údajne rasistické prístupy polície, ktorá má strieľať černochov všade možne, kde sa len takáto situácia naskytne, tak George Soros sa v emailoch chváli tým, tak George Soros sa v emailoch chváli tým, že venoval 650-tisíc dolárov len v jednom roku na propagáciu a činnosť tejto organizácie Black lace matter. Výsledkom tejto činnosti, vypálené americké mestá, obrovské rabovačky, nenávisť, vraždy mnohých policajtov zo strany agresívnych černošských davov, ktoré George Soros pomohol presvedčiť, že sú obeťami obrovského útlaku a rasizmu zo strany americkej vlády. Jednoducho množstvo nevinných obetí, nepokoje a majetku v hodnote miliárd dolárov zničeného len tak, lebo si George Soros povedal, že toto je jednoducho asi dobrý nápad. Samozrejme, všetky tieto činnosti sú len zlomkom toho celého, čo George Soros po svete robí. A keby sme tu analyzovali všetkých tých 2500 emailov, asi ba nám jednoducho spadla úplne maska o tom, čo sa vo svete deje. Ale každopádne stále chcem prízvukovať, že George Soros a ľudia, ktorí za ním stoja, sú obrovským nebezpečenstvom pre celú planétu. Obrovským, lebo to, čo som tu povedal, ak niekto spochybní, v poriadku, ale ak ho nemáte spochybniť, tak to, čo som tu povedal, je dostatočné množstvo faktov na to, aby sme si uvedomili, že George Soros je naozaj, skutočne obrovským nebezpečenstvom a svoje aktivity aktívne vyvíja aj na Slovensku. Aj na Slovensku. A práve Slovenská republika sa musí proti týmto podvratným, odporným, protikresťanským, protinárodným aktivitám Georga Sorosa brániť. A najlepší spôsob je prijať zákony, ktoré účinne fungujú v Spojených štátoch amerických, v Izraeli a v Ruskej federácii. Ale aby sme si uvedomili, ako veľmi je George Soros na Slovensku v skutočnosti mocný, tak pochopme jednu vec. Na Slovensku funguje rovnako Nadácia otvorenej spoločnosti, pobočka priamo financovaná z tej hlavnej Nadácie otvorenej spoločnosti. Viete, kto bol ešte donedávna jej prezidentom? Pani Radičová. Bývalá premiérka Slovenskej republiky vzišla práve z prostredia tohto celého obrovského komplotu v pozadí svetového diania. Práve z prostredia týchto Sorosových mimovládok, ktoré vykonávajú tie činnosti, o ktorých som hovoril. Bývalá premiérka Slovenskej republiky. Tak mi nikto nehovorte, že George Soros nemá žiaden vplyv, že George Soros je tu len nejaký panáčik. To, že pani Radičová chodí pravidelne na stretávanie sa židovskej slobodomurárskej lóže B´nai B´rith a podobne, to už je druhá vec. Ale to, že pani Radičová pochádza práve z prostredia, práve z prostredia mimovládnych organizácii Georga Sorosa, to je jednoducho nepredstaviteľné, nebezpečné a musí si každý uvedomiť, ako veľmi sme ohrození. A také ešte perličky. Napríklad členovia rady starších Nadácie otvorenej spoločnosti – Martin Bútora, poradca prezidenta Slovenskej republiky, tu prítomný pán Eugen Jurzyca, poslanec slovenskej arabskej strany, alebo Pavol Demeš, ktorý dostáva podľa môjho názoru v médiách až neprimerane veľa priestoru a pravidelne aktívne sa vyjadruje k tejto téme neziskových organizácií a ich pôsobenia a stále hovorí: joj, to nič, nerobia, oni pomáhajú chudobným, oni sa starajú o ľudí, oni presadzujú filantropiu, hodnoty, ľudské práva a, viete, všetko ostatné. Proste, jednoducho klamstvá. Ale čo je dôležité? Teraz budem čerpať z jedného špeciálneho zdroja, ktorý nikto tu nemôže spochybniť, lebo neverím, že niekto bude mať odvahu takýto zdroj spochybniť. Je to zdroj Jerusalem Post priamo z Izraela, pretože v Izraeli, ako vieme, Georga Sorosa nemajú veľmi v láske. Dvadsiateho druhého augusta 2016 tam vyšiel jeden z mnohých článkov týkajúci sa Georga Sorosa a práve to bolo v tej dobe, keď vyšli všetky tie Sorosove emaily a bolo to všade vo svete a prirovnávalo sa to k tej afére Edwarda Snowdena, ktorý odhalil, že americká organizácia pre národnú bezpečnosť špehuje v podstate celý svet, tak 22. augusta v roku 2016 vyšiel v Jerusalem Post článok týkajúci sa Georga Sorosa, kde sa okrem iného zhodnocovalo takýmto spôsobom: "Sorosove organizácie pracujú na oslabovaní schopností národných a lokálnych vlád v západných demokraciách udržiavať zákony a hodnoty svojich národov a komunít. Inými slovami, ich cieľom je podkopávať západné demokracie a dosiahnuť, aby bolo pre nich nemožné zachovať poriadok alebo uchovať svoje jedinečné identity a hodnoty." Toto konštatuje Jerusalem Post, ktorý ho v tom istom článku obvinil z toho, že organizuje príchod nelegálnych afrických imigrantov do Izraela. To znamená, ten Soros to robí všade po celom svete. Skrátka, on proste ničí všetko, čo vidí. A my tu máme v parlamente, veď preto sa pán Poliačik tak smeje, lebo tiež pochádza zo Slovenskej debatnej asociácie, ktorú financuje a založil George Soros, takže to je v poriadku, jasne, že sa musí smiať. Pán Klus tak isto pôsobí v týchto organizáciách. Pán Jurzyca otvorene, Nadácia otvorenej spoločnosti, rada starších, to je jednoducho jasné. V OĽANO máme kopec takýchto poslancov. Akurát tá zlá Ľudová strana naše Slovensko zostala čistá, čo je super. Ale naozaj, keď si toto všetko zhodnotíte, keď si to uvedomíte. Ja stále vyzývam týchto ľudí, ktorí tu sedia predo mnou a ktorí aktívne čerpajú financie od tohto podľa môjho názoru zlosyna, aby mi vyvrátili tieto informácie. Aby povedali, nie, nie je to tak, ste si všetko vymysleli, to tie emaily, to bolo proste hlúposť, to sa nestalo. Aby mi povedali, že to vôbec tak nie je, že to je naozaj starý sympatický deduško, ktorý hrá golf a užíva si zaslúžený dôchodok. Veď sa mu podarilo rozvrátiť britskú ekonomiku, tak prečo by si neužíval dôchodok a zničiť úspory státisícom či miliónom britských občanom? Veď to je jednoducho super chlapík. Ale každopádne po tomto všetkom a keď si uvedomíme, aký obrovský vplyv má aj na Slovensku, aké hodnoty, aké činy robí, čo všetko je už jeho cieľom a čo všetko už dokázal, je naozaj, naozaj nutnosťou, aby sme takýto zákon prijali. A toto je presne tá skúška pre stranu SMER – sociálna demokracia, aby ukázali tú tvár, či sú ochotní aspoň trošku zabojovať za to Slovensko, keď ho už tu pravidelne zrádzajú pri všetkých možných hlasovaniach a návrhoch, ale aspoň trošku zabojovať za to Slovensko a ukázať, že im aspoň trochu stojí za to, aby to ľudia ako George Soros a ľudia, ktorí mu ochotne slúžia a ktorí nedokážu vyvrátiť, čo som povedal, budú sa hrať, že to je jednoducho vtip, že je to konšpiračná teória, zakrývať to do nejakých uhlov, aby to jednoducho verejnosť nebrala, ale aby tá strana SMER – sociálna demokracia aspoň raz sa postavila za Slovensko a ochránila ho pred zhubným vplyvom týchto mimovládnych organizácií. Ďakujem.